Australian Open 2015 – muški singl
Titulu je branio Stanislas Wawrinka, ali ga je u polufinalu zaustavio Novak Đoković. Andy Murray i Đoković igrali su u finalu po treći put, nakon što su se susreli 2011. i 2013; oba puta pobijedio je Đoković. Đoković je ponovo bio bolji i peti put osvojio Australian Open rezultatom 7–65, 6–74, 6–3, 6–0. Ovo je Murrayu bio 4. poraz u finalima Australian Opena, po čemu je jedini u Open Eri. Niz Rogera Federera od 11 uzastopnih polufinala na Australian Openu prekinut je njegovim porazom od Andreasa Seppija u 3. kolu. To je bilo Federerovo najranije ispadanje s ovog turnira još od 2001. Nick Kyrgios postao je prvi tinejdžer koji se plasirao u četvrtfinale Australian Opena nakon Andreja Čerkasova 1990. i prvi Australijanac koji je došao do te faze ovog turnira nakon Lleytona Hewitta 2005. Također je postao prvi tinejdžer koji se plasirao u svoje drugo četvrtfinale na Grand Slam turniru nakon Federera 2001.